**ОБЩИНА ПЛОВДИВ**

*Пловдив 4000, пл. Ст. Стамболов № 1, тел.:(032)656 703*

[*www.plovdiv.bg*](http://www.plovdiv.bg)*, e-mail: kmet.kmet@plovdiv.bg*

Акт № ОБ-0020 / 21.11.2013 г.

за установяване на задължение

по Разрешение № 11 РИЕ 158 / 14.04.2011 г. за ползване на имот общинска собственост за рекламна дейност, съгласно чл.6, ал.1, т. б от Раздел ІІ от ЗМДТ, чрез поставяне на преместваеми, рекламно-информационни елементи /РИЕ/ по чл. 56 и чл. 57 ЗУТ

 Настоящият акт се издава от Димитрина Маркова Шалапатова на длъжност началник отдел “Приходи от наеми и такси” към Дирекция “Общинска икономика и здравеопазване” при Община Пловдив, в качеството й на орган по приходите, определен със Заповед № 13 ОА 555 / 04.03.2013 г. на Кмета на Община Пловдив, на основание чл. 166, ал. 2 от Данъчно–осигурителния процесуален кодекс (ДОПК), във връзка с чл.4, ал.1-5, чл.9б от Закона за местните данъци и такси (ЗМДТ) и чл. 59 от Административнопроцесуалния кодекс (АПК), както и с оглед на фактите и обстоятелствата, изложени в Протокол за извършена проверка № Z1 - 5483 / 21.11.2013 г., относно установяване на задължения по чл. 72 от ЗМДТ, относими към Разрешение № 11 РИЕ 158 / 14.04.2011 г. за ползване на имот общинска собственост за рекламна дейност, съгласно чл.6, ал.1, т. б от Раздел ІІ от Закона за местните данъци и такси /ЗМДТ/, чрез поставяне на преместваеми, рекламно-информационни елементи /РИЕ/ по чл. 56 и чл. 57 ЗУТ, издадено на:

**„ЛИКЬОР КЛУБ ” ЕООД, управлявано и представлявано от Емил Димитров Димитров – управител**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ЕИК | 2 | 0 | 0 | 8 | 8 | 6 | 9 | 7 | 9 |

|  |  |
| --- | --- |
|  Седалище и адрес на управление: гр. Пловдив, район „Централен”, ул. „Филип Македонски” № 74. |   |

 След извършена проверка за установяване на факти и обстоятелства, относно задължения по чл. 72 от ЗМДТ за такса за ползване на тротоари, площади, улични платна, места върху които са организирани пазари, тържища, панаири, както и терени с друго предназначение по Разрешение № 11 РИЕ 158 / 14.04.2011 г. за ползване на имот общинска собственост за рекламна дейност, съгласно чл.6, ал.1, т. б от Раздел ІІ от Закона за местните данъци и такси /ЗМДТ/, чрез поставяне на преместваеми, рекламно-информационни елементи /РИЕ/ по чл. 56 и чл. 57 ЗУТ, издадено въз основа на заявление с вх. № 11 Ф 3186 / 11.04.2011 г. до Кмета на Община Пловдив и на основание следните :

**МОТИВИ:**

 Със заявление с вх. № 11 Ф 3186 / 11.04.2011 г. дружество „ЛИКЬОР КЛУБ” ЕООД с ЕИК 200886979, със седалище и адрес на управление: гр. Пловдив, район „Централен”, ул. „Руски” № 103, представлявано от управителя Ани Ангелова Георгиева заявява искане за издаване на разрешение за ползване на имот общинска собственост за рекламна дейност, чрез разполагане на 200 бр. едностранни рекламно-информационни елементи – тип „транспарантни ленти“ с размер на едно РИЕ - 1,00 м / 0,50 м или с рекламна площ - 0,50 кв.м, на следните позиции:

* Гр. Пловдив, бул. „Цар Борис III Обединител“ – 80 броя
* Гр. Пловдив, бул. „Шести септември“ – 20 броя
* Гр. Пловдив, бул. „Христо Ботев“ – 15 броя
* Гр. Пловдив, бул. „Васил Априлов“ – 20 броя
* Гр. Пловдив, бул. „Руски“ – 15 броя
* Гр. Пловдив, ул. „Победа“ – 10 броя
* Гр. Пловдив, бул. „България“ – 10 броя
* Гр. Пловдив, бул. „Дунав“ – 10 броя
* Гр. Пловдив, бул. „Източен“ – 10 броя
* Гр. Пловдив, бул. „Княгиня Мария Луиза“ – 10 броя.

 По реда и при условията на действащата през 2011 г. Наредба за реда за издаване на разрешение за поставяне на рекламно-информационни елементи /РИЕ/ върху недвижими имоти на Община Пловдив, приета с Решение № 68, взето с Протокол № 7 от 18.03.2010 г. на Общински съвет-Пловдив, на дружество „ЛИКЬОР КЛУБ“ ЕООД с ЕИК 200886979 от Кмета на Община Пловдив е издадено Разрешение № 11 РИЕ 158 / 14.04.2011 г. за ползване на имот - общинска собственост за рекламна дейност за разполагане на 200 (двеста) броя, едностранни рекламно-информационни елементи - тип „ транспарантни ленти“. Разрешение № 11 РИЕ 158 / 14.04.2011 г. за ползване е подписано, подпечатано с печата на дружеството и важи за срок от 18.04.2011 г. до 27.04.2011 г.

 С договор за продажба на дружествени дялове от капитала на „ЛИКЬОР КЛУБ” ЕООД от 21.03.2011 г., /вписан в Търговския регистър, воден при Агенция по вписванията, на 21.03.2011 г./ Ани Ангелова Георгиева, в качеството си на едноличен собственик на капитала на „ЛИКЬОР КЛУБ” ЕООД, ЕИК 200886979, е продала притежаваните от нея 100 дружествени дяла, представляващи 100% от капитала и имуществото на дружеството на Венцислав Ненов Ненчев, като същият е избран за нов управител на дружеството.

 По-късно, на 06.10.2011 г., с договор за продажба на дружествени дялове / вписан в Търговския регистър, воден при Агенция по вписванията, на 10.10.2011 г./ Венцислав Ненов Ненчев прехвърля чрез покупко-продажба собствеността върху притежаваните от него 100 дяла от капитала и имуществото на „ЛИКЬОР КЛУБ“ ЕООД на Емил Димитров Димитров. В следствие на настъпилото правоприемство, Емил Димитров Димитров, в качеството си на едноличен собственик на капитала на „ЛИКЬОР КЛУБ” ЕООД, ЕИК 200886979 и на основание чл. 147, ал. 2, във връзка с чл. 137, ал. 1 от Търговския закон, със свое решение е приел да се извърши следната промяна, касаеща дружеството, а именно:

* С решение от 06.10.2011 г. /вписано на 10.10.2011 г./ е извършена промяна: в седалището и адреса на управление на дружеството **от стар**: гр. Пловдив, бул. „Руски“ № 103, **в нов**: гр. Пловдив, ул. „Филип Македонски“ № 74, както и се назначава **нов** **управител** на дружеството – **Емил Димитров Димитров.**

 Разрешение № 11 РИЕ 158 / 14.04.2011 г. (номерирано чрез деловодната програма „Акстър”) е въведено във финансово-счетоводната програма за „Отчитане на приходите от стопанска дейност на община Пловдив” с уникален номер № РР-0651 / 18.04.2011 г., с оглед на което справките от програмата отразяват счетоводните данни по Разрешение № РР-0651 / 18.04.2011 г.

 На основание чл. 6 от Раздел ІІ на Глава първа на Закона за местните данъци и такси (ЗМДТ) общините събират местни такси.

 Нормата на чл. 72 от ЗМДТ определя, че такса се заплаща за ползване на тротоари, площади, улични платна, места, върху които са организирани пазари ( открити и покрити ), тържища, панаири, както и терени с друго предназначение, които са общинска собственост.

 На следващо място, съгласно чл. 9 от ЗМДТ Общинският съвет приема Наредба за определянето и администрирането на местните такси и цени на услуги.

 Видно от разпоредбата на чл. 3, ал. 1, т. б) от Наредба за определянето и администрирането на местните такси и цени на услуги на територията на Община Пловдив, се събират такси за ползване на пазари, тържища, панаири, тротоари, площади и улични платна.

 В текста на чл. 15 /отм./ на Наредба за реда за издаване на разрешение и поставяне на рекламно-информационни елементи /РИЕ/ върху недвижими имоти на Община Пловдив, приета с Решение № 68, взето с Протокол № 7 от 18.03.2010 г. на Общински съвет-Пловдив е посочено, че таксите за поставяне на РИЕ върху недвижими имоти общинска собственост са определени в Наредба за определянето и администриране на местните такси и цени на услуги на територията на Община Пловдив.

 Съгласно Наредба за определяне и администриране на местните такси и цени на услуги на територията на Община Пловдив - Приложение № 28 (отм.) – Минимален размер на таксите за реклама по чл. 72 от ЗМДТ , таксите за поставяне на рекламно-информационни елементи върху недвижими общински имоти се определят в лева на квадратен метър на месец, като посочените цени са без включен ДДС.

**Ето защо:**

* **За 2011 г. – до 29.09.2011 г.,** съгласно т. 1.2 – Такса за поставяне на транспаранти – едностранно, на Приложение № 28 от Решение № 5, взето с протокол № 2 от 21.01.2010 г. на Общински съвет – Пловдив, размерът на таксата за поставяне на рекламно-информационни елементи е 27,00 лв./кв.м. на месец, без ДДС.

 Във връзка с горното, **начислената еднократна такса** по Разрешение № 11 РИЕ 158 / 14.04.2011 г. (респективно по Разрешение № РР-0651/18.04.2011 г.), издадено от Кмета на община Пловдив, за рекламна дейност, съгласно чл.6, ал.1, т. б от Раздел ІІ от ЗМДТ, чрез поставяне на преместваеми, рекламно-информационни елементи /РИЕ/ по чл. 56 и чл. 57 ЗУТ , с обща площ на РИЕ 100,00 кв.м., за периода от 18.04.2011 г. до 27.04.2011 г., без включен ДДС, **е 900,00 лв. /деветстотин лева/. Върху главницата се начислява 20 % ДДС.**

 Нормата на чл. 73, ал. 1 от ЗМДТ определя, че таксата по чл. 72 от същия закон се заплаща от физическите и юридическите лица.

 В текста на т. 4 от Раздел ІІІ на Разрешение № 11 РИЕ 158 / 14.04.2011 г. за ползване на имот общинска собственост за рекламна дейност, съгласно чл.6, ал.1, т. б от Раздел ІІ от Закона за местните данъци и такси /ЗМДТ/, чрез поставяне на преместваеми, рекламно-информационни елементи /РИЕ/ по чл. 56 и чл. 57 ЗУТ , издадено от Кмета на община Пловдив, е посочено, че „ЛИКЬОР КЛУБ“ ЕООД е длъжно да заплати **еднократно**, **веднага след подписване** на Разрешението, **дължимата такса** за ползването на имота общинска собственост за разполагане на 200 /двеста/ броя рекламно-информационни елементи – тип „транспарантни ленти“, в размер на **1 080 лв. /хиляда и осемдесет лева/, с включен 20 % ДДС.**

Към датата на съставяне на настоящия акт - 21.11.2013 г. , дружество „ЛИКЬОР КЛУБ” ЕООД, ЕИК 200886979, със седалище и адрес на управление: гр. Пловдив, район „Централен“, ул. „Филип Македонски“ № 74, управлявано и представлявано от управителя Емил Димитров Димитров не е извършило плащане на дължимата такса, начислена по Разрешение № РР-0651 / 18.04.2011 г. от финансово-счетоводната програма / респективно по Разрешение № 11 РИЕ 158 / 14.04.2011 г. /.

Горното обуславя извода, че **дружество „ЛИКЬОР КЛУБ“ ЕООД с ЕИК 200886979 има задължения за такса по чл.72 от Закона за местните данъци и такси** **(ЗМДТ)** за ползване на пазари, тържища, тротоари, площади, улични платна, панаири и терени с друго предназначение по Разрешение № 11 РИЕ 158 / 14.04.2011 г. (респективно по разрешение № РР-0651/18.04.2011 г./, за периода: **от** ***18.04.2011 г. до 27.04.2011 г. вкл.***

В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

 Съгласно чл. 20, ал. 10 – стар, сега чл. 20, ал. 11 – нов от Наредбата за определянето и администрирането на местните такси и цени на услуги на територията на Община Пловдив, невнесените в срок такси се събират с лихвите по Закона за лихвите върху данъци, такси и други подобни държавни вземания, доброволно или по реда на ДОПК.

 Начислените лихви за неплатената такса по Разрешение № 11 РИЕ 158 / 14.04.2011 г. (респективно Разрешение № РР-0651 / 18.04.2011 г.), издадено от Кмета на община Пловдив, за ползване на имот общинска собственост за рекламна дейност съгласно чл. 6, ал. 1, т. б от Раздел ІІ от ЗМДТ, чрез поставяне на преместваеми, рекламно-информационни елементи /РИЕ/ по чл. 56 и чл. 57 от ЗУТ, са както следва:

|  |  |  |
| --- | --- | --- |
| **№ по ред** | **Вид на задължението****Период** | **Размер на лихвата,** **лв.** |
| 1. | Осчетоводени лихви към 30.05.2011 г. | 7,95 |
| 2. | Осчетоводени лихви към 30.06.2011 г. | 8,73 |
| 3. | Осчетоводени лихви към 28.07.2011 г. | 7,35 |
| 4. | Осчетоводени лихви към 30.08.2011 г. | 8,62 |
| 5. | Осчетоводени лихви към 29.09.2011 г. | 8,06 |
| 6. | Осчетоводени лихви към 28.10.2011 г. | 7,70 |
| 7. | Осчетоводени лихви към 29.11.2011 г. | 8,26 |
| 8. | Осчетоводени лихви към 29.12.2011 г. | 7,96 |
| 9. | Осчетоводени лихви към 30.01.2012 г. | 7,68 |
| 10. | Осчетоводени лихви към 09.02.2012 г. | 3,57 |
| 11. | Осчетоводени лихви към 28.02.2012 г. | 4,81 |
| 12. | Осчетоводени лихви към 29.03.2012 г. | 7,85 |
| 13. | Осчетоводени лихви към 26.04.2012 г. | 7,33 |
| 14. | Осчетоводени лихви към 30.05.2012 г. | 8,85 |
| 15. | Осчетоводени лихви към 28.06.2012 г. | 7,07 |
| 16. | Осчетоводени лихви към 30.07.2012 г. | 8,37 |
| 17. | Осчетоводени лихви към 30.08.2012 г. | 8,56 |
| 18. | Осчетоводени лихви към 28.09.2012 г.  | 7,52 |
| 19. | Осчетоводени лихви към 30.10.2012 г. | 8,25 |
| 20. | Осчетоводени лихви към 29.11.2012 г. | 6,00 |
| 21. | Осчетоводени лихви към 27.12.2012 г. | 7,76 |
| 22. | Осчетоводени лихви към 30.01.2013 г. | 10,02 |
| 23. | Осчетоводени лихви към 07.05.2013 г. | 23,03 |
| 24. | Осчетоводени лихви към 30.05.2013 г. | 313,72 |
| 25. | Корекция на лихва към 03.06.2013 г. | * 336,75
 |
| 26. | Корекция на лихва към 30.06.2013 г. | 35,62 |
| 27. | Осчетоводени лихви към 31.07.2013 г. | 7,52 |
| 28. | Осчетоводени лихви към 30.08.2013 г. | 7,51 |
| 29. | Осчетоводени лихви към 30.09.2013 г. | 7,77 |
| 30. | Осчетоводени лихви към 30.10.2013 г. | 7,76 |
| 31. | ОБЩО: Лихва за просрочие | **От 30.05.2011 г. до 30.10.2013 г.**  | **234,45** |

 До 21.11.2013 г. в Община Пловдив **не е** **постъпило плащане на лихва** за просрочие от „ЛИКЬОР КЛУБ” ЕООД, ЕИК 200886979.

  **От изложеното до тук, задълженията** на **“ЛИКЬОР КЛУБ” ЕООД, ЕИК 200886979,** със седалище и адрес на управление: гр. Пловдив, район „Централен”, ул. „Филип Македонски” № 74, представлявано от Емил Димитров Димитров – управител, за такса за ползване на тротоари, площади, улични платна, места, върху които са организирани пазари, панаири, както и терени с друго предназначение и лихви за просрочие за ползван имот с обща рекламна площ 100,00 кв. м за разполагане на 200 (двеста) броя рекламно-информационни елементи на определени позиции в гр. Пловдив, за периода ***от 18.04.2011 г. до 27.04.2011 г. вкл.,*** са както следва:

|  |  |  |  |
| --- | --- | --- | --- |
| **№ по ред** | **Вид на задължението** | **Период** | **Размер на задължението съгласно Приложение № 2****/ в лв., без ДДС/** |
|
|  1. | Такса за ползване на пазари, тържища и други. | 18.04.2011 г. –27.04.2011 г. | 900,00 |
|  2. | Лихви за просрочие | От 30.05.2011 г. до 30.10.2013 г. | 234,45 |
|  3. | ОБЩО: |  | **Главница: 900,00 лв. + лихва: 234,45 лв.** |

 **Върху главницата се начислява 20 % ДДС.**

 С оглед установяване на горното е извършена проверка в регистъра на наемните отношения на финансово-счетоводната програма за „Отчитане на собствените приходи на Община Пловдив”, обслужван от Дирекция “Общинска икономика и здравеопазване” при Община Пловдив за периода от 01.04.2011 г. до 21.11.2013 г., резултатите от която са отразени в протокол за извършена проверка № Z1 - 5483 / 21.11.2013 г.

 Във връзка с гореизложеното, са налице предпоставките на чл. 166, ал. 2 от ДОПК, във връзка с чл. 4, ал. 1-5 и чл. 9б от ЗМДТ за издаване на настоящия акт, ето защо и

**УСТАНОВИХ:**

Размерът на задълженията за внасяне на такса за ползване на пазари, тържища, тротоари, площади, улични платна, панаири и терени с друго предназначение и лихвите за просрочие към тях, изчислени към 30.10.2013 г. на **„ЛИКЬОР КЛУБ ” ЕООД, ЕИК 200886979, със седалище и адрес на управление: гр. Пловдив, район „Централен”, ул. „Филип Македонски“ № 74, управлявано и представлявано от управителя Емил Димитров Димитров, съгласно чл. 72 от ЗМДТ, във връзка с чл. 73 от ЗМДТ за такса за** ползване на имот общинска собственост за рекламна дейност, чрез разполагане на преместваеми, рекламно-информационни елементи /РИЕ/ по чл. 56 и чл. 57 от Закона за устройство на територията за периода ***от 18.04.2011 г. до 27.04.2011 г. вкл.*** , са както следва:

|  |  |  |  |
| --- | --- | --- | --- |
| **№ по ред** | **Вид на задължението** | **Период** | **Размер на задължението съгласно Приложение № 2****/ в лв., без ДДС/** |
|
|  1. | Такса за ползване на пазари, тържища и други. | 18.04.2011 г. –27.04.2011 г. | 900,00 |
|  2. | Лихви за просрочие | От 30.05.2011 г. до 30.10.2013 г. | 234,45 |
|  3. | **ОБЩО:** |  | **Главница: 900,00 лв. + лихва: 234,45 лв.** |

**Върху главницата се начислява 20 % ДДС.**

 Установените с настоящия акт задължения за внасяне на такса за ползване на пазари, тържища, тротоари, площади, улични платна, панаири и терени с друго предназначение в размер на **1 314,45 лв.** (хиляда триста и четиринадесет лева и четиридесет и пет стотинки), в т.ч. главница – **900,00 лв**. (деветстотин лева и нула стотинки), ДДС – **180,00 лв.** ( сто и осемдесет лева и нула стотинки) и лихви, съгласно чл. 4, ал.2 във връзка с чл. 9б от ЗМДТ към 30.10.2013 г. в размер на – **234,45 лв.** (двеста тридесет и четири лева и четиридесет и пет стотинки) следва да бъдат внесени в **брой** в касата на Община Пловдив или по **банкова сметка**, както следва:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Вид задължение** | **Сума**/в лева/ | **IBAN** | **BIC** | **КОД** | **Обслужваща банка** |
| 1. | Такса за ползване на пазари, тържища и други. | **900,00****лв.** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 2 | ДДС по код 448008 | **180,00 лв.** | BG23IORT73753102000001 | IORTBGSF | - | ТБ ИНВЕСТБАНК АД – клон Пловдив |
| 3. | Лихва | **234,45****лв.** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |

 По посочената банкова сметка и съответния код за вид плащане следва да бъдат внесени и съответните лихви за просрочие, изчислени до деня на плащането.

На основание чл. 152, ал. 1 от ДОПК настоящия акт може да се обжалва в 14-дневен срок от връчването му пред кмета на Община Пловдив.

Настоящият акт се състави в три еднообразни екземпляра – два за органа по приходите и един за задълженото лице – „ЛИКЬОР КЛУБ” ЕООД, ЕИК 200886979, управлявано и представлявано от управителя Емил Димитров Димитров.

Дата насъставяне:21.11.2013 г. **ОРГАН ПО**

гр. Пловдив **ПРИХОДИТЕ : …………………………**

  **/Д. Шалапатова /**